ওয়েব ডেস্ক: ১৪ ঘণ্টা বন্ধ থাকার পর সন্তোষ মিত্র স্কোয়ার দর্শনার্থীদের জন্য খুলে গেল। শুক্রবার রাতে সন্তোষ মিত্র স্কোয়ারের মণ্ডপে ঝাড়বাতি থেকে আগুনের ফুলকি ঝরছে বলে দাবি করা হয়। অভিযোগ পাওয়ার পরই প্রতিমা দর্শন বন্ধ করে দেয় মুচিপাড়া থানা।  প্যান্ডেল বন্ধ করে দেওয়ার প্রতিবাদে শনিবার দুপুরে মুচিপাড়া থানার সামনে বিক্ষোভ দেখান উদ্যোক্তারা। তাঁদের দাবি, পুলিশের এই সিদ্ধান্ত ধর্মীয় ভাবাবেগে আঘাত করেছে। দরকারে তাঁরা আদালতের দ্বারস্থ হবেন। পুলিশ জানায়,দমকল ও সিইএসইর নো অবজেকশন সার্টিফিকেট পেশ করলে তবে ফের ঠাকুর দেখার অনুমতি দেবে তারা।